**Yafa Yarkoni** (hebraisk: יפה ירקוני‎, også skrevet *Yaffa Yarqoni*) (født 24. desember 1925, død 1. januar 2012) var en israelsk sanger, vinner av den israelske prisen i 1998 for hebraisk sang. Hun har blitt kalt for Israels «krigssangerinne» grunnet hennes hyppige framføringer for israelske soldater, særlig i krigstid. Hun stammer fra kaukasiske fjelljøder.

Liv og virke
------------

Yafa Abramov (senere Yafa Gustin og Yafa Yarkoni) ble født i Giv'at Rambam (i dag et nabolag til Giv'atayim) i en jødisk familie som hadde utvandret fra Kaukasus. Da hun var ti år gammel studerte hun ballett under Gertrude Kraus, en av Israels pionerer innen dans.

På 1940-tallet drev hennes mor en kafé i Giv'at Rambam hvor Yafa sang sammen med søsteren Tikva og broren Binyamin. Den 21. september 1944 giftet hun seg med Joseph Gustin som kjempet i den andre verdenskrig i den jødiske brigaden og ble drept i et slag i Italia i 1945. Hun giftet seg på nytt med Shaike Yarkoni i 1948. De fikk tre døtre sammen.

I 2000 ble Yarkoni diagnostisert med Alzheimers sykdom. I henhold til hennes datter Orit Shochat, journalist i *Haaretz*, forverret hennes forhold seg i 2007. Dette året opptrådte hun for siste gang på et fjernsynsshow produsert til hennes ære. Den 1. januar 2012 døde Yarkoni ved et sykehus i Tel Aviv. Hun ble begravet i gravlunden Kiryat Shaul i Tel Aviv, ved siden av sin mann.

Musikk
------

Under den israelske uavhengighetskrigen i 1948 slo Yarkoni seg sammen med en sanggruppe tilknyttet Givatibrigaden. «Bab el-Wad», en sang hun framførte på denne tiden, ble en klassiker og synges hver år under *Yom Hazikaron*, Israels minnedag. Etter krigen framførte hun sanger for et program på radiostasjonen Kol Yisrael.

De fleste av Yarkonis sanger ble skrevet av Tuli Reviv og Haim Hefer. Yarkoni framførte også en del av Naomi Shemers første barnesanger.

Blant hennes mest velkjente sanger er «Don't Say Goodbye, Say I Will See You», om en soldat som skilles fra sin venninne før kamp, og «Road to Jerusalem», om soldater som frakter mat til Jerusalem da byen var under beleiring i 1948.

Priser
------

I 1998 ble Yarkoni belønnet med den israelske prisen for hebraisk sang. I en folkeavstemning på det israelske nettstedet *Ynet* ble hun i 2005 kåret til den 153. største israeleren av 200.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Discogs, oppført som Yaffa Yarkoni, Discogs artist-ID 1254610, besøkt 9. oktober 2017[Hentet fra Wikidata]
3. ↑   «Legendary Israeli singer Yafa Yarkoni dies at 86», besøkt 16. oktober 2012[Hentet fra Wikidata]
4. ↑   Find a Grave, oppført som Yaffa Yarkoni, Find a Grave 82838757, besøkt 9. oktober 2017[Hentet fra Wikidata]
5. ↑   Find a Grave, oppført som Yaffa Yarkoni, Find a Grave 82838757, besøkt 15. august 2021[Hentet fra Wikidata]
6. ↑  *Shoot the singer!: music censorship ...* 25. mai 2010.
7. ↑  «Yaffa Yarkoni». *Jewish Women's Archive*.
8. ↑  Keren, Omer: "Yafa Yarkoni's Wars" Arkivert 23. juli 2012 hos Wayback Machine. (hebraisk)
9. 1 2  «Yaffa Yarkoni dies at 86; Israeli singer»
10. ↑  «When Is A Premiere Not A Premiere?» Arkivert 11. januar 2012 hos Wayback Machine. *Jerusalem Post*
11. ↑  «Popular music and national culture ...»
12. ↑  «Israel Prize Official Site – Recipients in 1998» (hebraisk)
13. ↑  Benyovich, Guy (20. juli 1995): «The Number One Israeli: Yitzhak Rabin». *Ynet*.

Eksterne lenker
---------------

* (en) Yafa Yarkoni – kategori av bilder, video eller lyd på Commons Rediger på Wikidata
* (en) Yafa Yarkoni på Internet Movie Database Rediger på Wikidata
* (en) Yafa Yarkoni på Discogs Rediger på Wikidata

* (en) Yafa Yarkoni på MusicBrainz Rediger på Wikidata
* Yafa Yarkoni, Jewish Women's Archive

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |